Ondřej Kaše

Ondřej Kaše (sündinud 8. novembril 1995 Kadaňis) on Tšehhi jäähokimängija, kes mängib NHL-i klubis Toronto Maple Leafs ründajana paremäärel.

Ta alustas klubikarjääri Tšehhi klubis Chomutovi Piráti, debüteerides Tšehhi kõrgliigas hooajal 2013–14.

2014. aastal valis Anaheim Ducks ta NHL-i draftis 205. valikuna. 2015. aasta mais sõlmis ta Ducksiga kolmeaastase lepingu. Hooajal 2015–16	mängis ta American Hockey League'is Ducksi tütarklubis San Diego Gulls. Ducksi meeskonnas debüteeris ta NHL-is hooajal 2016–17. Esimese värava lõi ta liigas 1. detsembril 2016 mängus Vancouver Canucksi vastu. Debüüthooajal kogus Kaše NHL-is viis väravat ja kümme väravasöötu. Hooajal 2017–18 tegi ta NHL-is 20+18 ning see on jäänud seni tema kõige edukamaks hooajaks.

2020. aasta veebruaris kaubeldi Kaše Boston Bruinsile. 2021. aasta juulis sõlmis ta üheaastase lepingu Maple Leafsiga."Maple Leafs Sign Ondřej Kaše". nhl.com. 31.7.2021. Vaadatud 14.2.2022

Tema noorem vend David Kaše on samuti jäähokimängija.

 Viited 

 Välislingid 
 Ondřej Kaše NHL.com lehel
 Ondřej Kaše hockeydb.com lehel

Kategooria:Tšehhi jäähokimängijad
Kategooria:Anaheim Ducksi mängijad
Kategooria:Boston Bruinsi mängijad
Kategooria:Toronto Maple Leafsi mängijad
Kategooria:Sündinud 1995